Om Foreningen
Foreningen for Kandidater i Folkesundhedsvidenskab (FKFSV) arbejder for, at:
- medvirke til en professionalisering af arbejdet inden for folkesundhedsområdet ved at udvikle og fremme anvendelsen af folkesundhedsvidenskabelige metoder og udbygge samspillet mellem forskning og praksis;
- udgøre en politisk aktør på folkesundhedsområdet;
- udbrede kendskabet til bachelor- og kandidatuddannelsen i folkesundhedsvidenskab;
- udbrede kendskabet til færdiguddannede kandidater i folkesundhedsvidenskabs kompetencer;
- udvikle og vedligeholde netværk i faglig og erhvervsmæssig sammenhæng for kandidater i folkesundhedsvidenskab; og
- bidrage til en løbende forbedring af bachelor- og kandidatuddannelsen i folkesundhedsvidenskab samt sikre mulighed for efteruddannelse af færdiguddannede kandidater i folkesundhedsvidenskab.
FKFSV er en faktion under Dansk Selskab for Folkesundhed og tilslutter sig deres overordnede formål, som er at arbejde for at fremme befolkningens sundhed, forebygge sygdom, begrænse konsekvenserne af sygdom og mindske sundhedsforskellene mellem forskellige grupperinger i samfundet.
Dansk Selskab for Folkesundhed arbejder for, at:
- fremme viden om og indsigt i folkesundhed såvel i offentligheden, som i relevante organer, forvaltningsmæssige sammenhænge m.v.;
- fremme forskning og uddannelse, herunder videre- og efteruddannelse, inden for området;
- bidrage til at udvikle og understøtte brugen af metoder til at forbedre vilkårene for udsatte grupper; og
- fremme organisering og planlægning af et sundhedsvæsen, der skaber sammenhæng for borgere med mulig eller konstateret sygdom og funktionsevnetab.